Me cha säge, dass mir jetzt sit dä 80er Joohre, immer e gueti Gruppe zämme kha hei. Mol viel Lüt mol weniger Lüt, aber d'Hauptsach isch jo dr Spass am Ganze. Im Joohr 1980 isch denn au serscht mol am Sunntig e Latärneumzug gmacht worde und als Höhepunkt hett me denn s Fasnachtsfüür azunde, hejo dänk zum dr Winter ustribe. Und noh e Höhepunkt: s'erscht mol in Thürne hett me e eigeni Schnitzelbangg-Gruppe ins Läbe gruefe - d Fenschtrgucker.1983 hei mir in Thürne s Dorffescht kha und natürlich  hett au d Fasnachtsgsellschaft e Beizli kha. Gäld, jä wie isch denn au e rächte Bazze in d FGT gströmt? Dä Gedanke-Stoos het d Fasnachtsgsellschaft veralasst es Grümpelturnier durezführe. Ganzi 19 Mannschafte in 4 Kategorie hei um d Pokal kämpft "gschuttet". Wells eso e Rieseplausch gsi isch, hett me beschlosse, das es vo jetzt ah jedes Joohr im Herbscht zmache.